ಮಗನ ಜೊತೆ ಮಣ್ಣಿನ ಗಣಪತಿ ಮಾಡಿದ ವಿಜಯಲಕ್ಷ್ಮಿ ದರ್ಶನ್ ನಿನ್ನೆಯಷ್ಟೆ ಚಾಲೆಂಜಿಂಗ್ ಸ್ಟಾರ್ ದರ್ಶನ್ ರಾಬರ್ಟ್ ಸಿನಿಮಾದ ಪೋಸ್ಟರ್ ಪೋಸ್ಟ್ ಮಾಡಿ ಗಣೇಶ ಹಬ್ಬಕ್ಕೆ ಎಲ್ಲರಿಗೂ ಶುಭ ಕೋರಿದ್ದರು. ಇನ್ನು ಇಂದು ದರ್ಶನ್ ಪತ್ನಿ ವಿಜಯಲಕ್ಷ್ಮಿ ತಮ್ಮ ಮಗ ವಿನೀಶ್ ಜೊತೆ ಗಣಪತಿ ಮೂರ್ತಿ ಮಾಡಿ ಹಬ್ಬ ಆಚರಿಸುತ್ತಿದ್ದಾರೆ. ಹೌದು.. ಮುದ್ದಾದ ಮಗ ವಿನೀಶ್ ಜೊತೆ ವಿಜಯಲಕ್ಷ್ಮಿ ದರ್ಶನ್ ಮಣ್ಣಿನ ಗಣಪತಿ ಮಾಡಿ ಸಂಭ್ರಮಿಸುತ್ತಿದ್ದಾರೆ. ಈ ಬಗ್ಗೆ ತಮ್ಮ ಟ್ವಿಟ್ಟರ್ನಲ್ಲಿ ಪೋಸ್ಟ್ ಮಾಡಿರುವ ವಿಜಯಲಕ್ಷ್ಮಿ, ಇಷ್ಟು ಸುಲಭವಾಗಿ ಸುಂದರವಾದ ಗಣಪತಿಗಳನ್ನ ಮಾಡಬಹುದಾದರೆ, ಅಂಗಡಿಯಿಂದ ಕೊಂಡುಕೊಳ್ಳೋದು ಯಾಕೆ? ಭವಿಷ್ಯದ ಏಳಿಗೆಗಾಗಿ ಈಕೋ ಫ್ರೆಂಡ್ಲಿ ಆಗೋಣ. ಈಕೋ ಫ್ರೆಂಡ್ಲಿ ಗಣಪತಿಯನ್ನ ಮಾಡೋಣ. ಎಲ್ಲರಿಗೂ ಗಣೇಶ ಚತುರ್ಥಿಯ ಶುಭಾಶಯಗಳು. ವಿಜಯಲಕ್ಷ್ಮಿ ಮಾತ್ರವಲ್ಲದೇ ಮಗ ವಿನೀಶ್ ಕೂಡ ಪುಟ್ಟದಾದ ಗಣಪತಿಯ ಮೂರ್ತಿಯನ್ನ ಮಾಡಿದ್ದಾನೆ. ಎರಡು ಗಣಪತಿ ಮೂರ್ತಿಗಳ ಫೋಟೋಗಳನ್ನ ವಿಜಯಲಕ್ಷ್ಮಿ ಹಂಚಿಕೊಂಡು, ಈ ಎರಡರಲ್ಲಿ ಯಾವ ಗಣೇಶ ಚೆನ್ನಾಗಿದೆ? ಅಂತ ಕೇಳಿದ್ದಾರೆ. Tags: beautiful clay ganesha challenging star darshan eco friendly ganesha ganesha chaturthi vijayalakshmi darshan vineesh darshan